Abid Jarić
Abid Jarić je bosanskohercegovački književnik. Rođen u Duvnu(Tomislavgradu) 1950. godine. U rodnom gradu je završio osnovnu školu i gimnaziju, a u Zadru Filozofski fakultet. Od 1997. godine živi u Zenici gdje radi kao gimnazijski profesor i direktor. Autor je zapaženih radova iz područja jezika i književnosti te pedagoške prakse. Lektor je u „Didaktičkim putokazima“, časopisu za nastavnu teoriju i praksu ( Zenica). Objavljuje u različitim publikacijama. Učesnik je na domaćim i međunarodnim natječajima/konkursima u žanru kratke priče. Dobitnik je nagrade za novinsku priču “Naša riječ”- Zenica, BiH (četiri puta), nagrada “Ulaznica”- Zrenjanin, Srbija, ”Srebrenica” New York, SAD, “Susreti Zija Dizdarević”- Fojnica, BiH, “Simha Kabiljo”- Zagreb, Hrvatska, “Milutin Alempijević”– Frankfurt, Njemačka (dva puta), Festival priče “Zavičajne staze”- Petnjica, Crna Gora (tri puta), “Nušićijada” – Ivanjica, Srbija, Književna nagrada “Musa Ćazim Ćatić” - München, Odžak, (pet puta), “Priče iz komšiluka” – Banja Luka, BiH, Savez jevrejskih opština Srbije – Beograd, Srbija, “Dr Eso Sadiković” - Prijedor, BiH, Artsinteza – Tuzla, BiH, “Štrpci bez mezarja” - Prijepolje, Srbija, “Marko Martinović Car” - Vitez, BiH, Zaton 2021.” - Bijelo Polje, C. Gora, Priznanje KNS PERO za najuspješniju priču 2022. - Sarajevo, “Avlija” – Rožaje, C. Gora. Zastupljen je u zbornicima kratke priče. Priče su mu prevođene na njemački, engleski, albanski, makedonski i romski jezik. Autor je šest knjiga: Podgradinske priče, Velika propunta (roman), Bijelo na crno (kolumne, članci i komentari) i Čovjek u vidokrugu (pripovijetke), Düsterwald (drama), Majstor bakrenih cvjetova (nagrađene priče). Član je Društva pisaca Bosne i Hercegovine. Dobitnik je nagrade Marko Martinović Car Hrvatskog kulturnog društva Napredak Vitez za priču Nebo.